CELEX: 
Language: ro
Date: 2020-11-06 00:00:00
Title: REGULAMENTUL DELEGAT (UE) …/… AL COMISIEI de modificare a Regulamentului delegat (UE) 2019/1122 în ceea ce privește funcționarea registrului Uniunii având în vedere Regulamentul (UE) 2018/841 al Parlamentului European și al Consiliului

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul privind LULUCF
                  1
                a fost adoptat la 30 mai 2018. Acesta stabilește, pentru prima dată, un angajament în sectorul LULUCF ca parte a angajamentului global al Uniunii de reducere a emisiilor de gaze cu efect de seră: articolul 4 din Regulamentul privind LULUCF impune statelor membre obligația de a se asigura că emisiile lor contabilizate nu depășesc absorbțiile din sectorul LULUCF (angajamentul privind bilanțul neutru sau pozitiv). Regulamentul privind LULUCF facilitează îndeplinirea angajamentului privind bilanțul neutru sau pozitiv, permițând statelor membre să utilizeze mecanismele de flexibilitate prevăzute pentru sectorul LULUCF și mecanismele de flexibilitate cu ESR
                  2
               . Statele membre care nu pot să își echilibreze emisiile dintr-o categorie de contabilizare a terenurilor prin absorbții dintr-o altă categorie de contabilizare a terenurilor pot cumpăra absorbțiile excedentare ale altor state membre; acestea pot, ca alternativă, să își utilizeze în acest scop alocările în temeiul ESR. De asemenea, în anumite condiții, statele membre care afișează un bilanț negativ în categoria terenurilor forestiere gestionate pot recurge, în anumite condiții, la flexibilitatea privind terenurile forestiere gestionate. În cele din urmă, statele membre își pot deplasa, tot în anumite condiții, absorbțiile excedentare pentru a-și îndeplini angajamentele în temeiul ESR sau, ca alternativă, acestea pot reporta absorbțiile excedentare între perioadele de conformitate. Regulamentul privind LULUCF impune obligația ca sistemul de contabilizare specific al Uniunii să fie pus în aplicare prin intermediul registrului Uniunii. 
            
            
               Noul Regulament privind registrul, ESR și Regulamentul privind LULUCF trebuie citite împreună cu Regulamentul privind guvernanța uniunii energetice
                  3
               , care, la articolul 37, stabilește calendarul ciclurilor de conformitate. Aceste cicluri ar trebui să înceapă după revizuirea cuprinzătoare a datelor inventarelor naționale, și anume în 2027 pentru perioada 2021-2025 și în 2032 pentru perioada 2026-2030.
            
            
               2.CONSULTĂRI ÎNAINTEA ADOPTĂRII ACTULUI
            
            
               La 27 martie 2018, Comisia a înființat Grupul de experți pentru politica privind schimbările climatice. În scopul elaborării prezentului regulament delegat, la 3 aprilie 2018, 18 mai 2018, 11-12 iunie 2018 și 3 iulie 2018, au avut loc reuniuni ale Grupului de experți pentru politica privind schimbările climatice.
            
            
               Documentele aferente reuniunilor au fost transmise simultan Parlamentului European și Consiliului, astfel cum se prevede în Înțelegerea comună privind actele delegate anexată la Acordul interinstituțional privind o mai bună legiferare
                  4
               . Observațiile exprimate de grupul de experți au fost luate în considerare la pregătirea proiectului de regulament delegat.
            
            
               În plus, pe Portalul pentru o mai bună legiferare au fost colectate, timp de patru săptămâni, între 9 ianuarie și 6 februarie 2019, observații online privind textul regulamentului delegat. Au fost transmise 3 contribuții, toate provenite de la autorități publice. Observațiile primite conțineau argumente sau informații similare celor care au fost deja prezentate în timpul discuțiilor ample purtate în cadrul Grupului de experți pentru politica privind schimbările climatice și, prin urmare, Comisia a menținut textul regulamentului delegat.
            
            
               3.ELEMENTELE JURIDICE ALE ACTULUI DELEGAT
            
            
               Capitolul „Tranzacții care fac obiectul Regulamentului (UE) 2018/841” stabilește normele care permit asigurarea conformității sectorului LULUCF prin intermediul registrului Uniunii. La articolele 59t-59zb sunt prevăzute normele privind introducerea în conturile de conformitate LULUCF a datelor revizuite privind emisiile de gaze cu efect de seră, calcularea soldului și determinarea cifrei care indică starea de conformitate pentru contul de conformitate LULUCF al fiecărui stat membru pentru fiecare perioadă de conformitate LULUCF. Tot la articolele respective se prevede aplicarea de măsuri corective în temeiul articolului 11 alineatul (2) și al articolului 15 alineatul (2) din Regulamentul privind LULUCF. În plus, articolele 59x-59z din capitolul menționat stabilesc normele care vizează asigurarea contabilizării precise a tranzacțiilor legate de exercitarea flexibilităților prevăzute la articolele 11-13 din Regulamentul privind LULUCF. În special, articolele 59w și 59x stabilesc normele pentru emiterea unităților de atenuare legate de terenuri și pentru transferul acestor unități între conturile de conformitate LULUCF și între conturile de conformitate LULUCF și conturile de conformitate ESR. Articolele 59y și 59z, împreună cu anexa XIV, stabilesc normele necesare pentru punerea în aplicare a flexibilității privind terenurile forestiere gestionate în temeiul articolului 13 din Regulamentul privind LULUCF. Anexa XIII stabilește obligația de a pune la dispoziția publicului informațiile referitoare la LULUCF.
            
            
               REGULAMENTUL DELEGAT (UE) …/… AL COMISIEI
            
            
               din 6.11.2020
            
            
               de modificare a Regulamentului delegat (UE) 2019/1122 în ceea ce privește funcționarea registrului Uniunii având în vedere Regulamentul (UE) 2018/841 al Parlamentului European și al Consiliului
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2018/841 al Parlamentului European și al Consiliului din 30 mai 2018 cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE
                  5
               , în special articolul 15 alineatul (1),
            
            
               întrucât:
            
            
               (1)Regulamentul delegat (UE) 2019/1122 al Comisiei
                  6
                stabilește normele privind funcționarea registrului Uniunii, instituit în temeiul Directivei 2003/87/CE a Parlamentului European și a Consiliului
                  7
               .
            
            
               (2)Normele privind registrul Uniunii ar trebui să fie adaptate pentru a permite înregistrarea cantităților de emisii și de absorbții contabilizate în temeiul Regulamentului (UE) 2018/841 și pentru a asigura contabilizarea precisă a tranzacțiilor legate de exercitarea flexibilităților prevăzute la articolele 11, 12 și 13 din regulamentul respectiv. În plus, registrul Uniunii ar trebui să asigure faptul că nu există transferuri incompatibile cu obligațiile care decurg din Regulamentul (UE) 2018/841.
            
         
         
            
               (3)Ar trebui creat, pentru fiecare stat membru, un cont de conformitate pentru emisiile de gaze cu efect de seră și absorbțiile rezultate din activități legate de exploatarea terenurilor, schimbarea destinației terenurilor și silvicultură („contul de conformitate LULUCF”), iar cantitatea de emisii și absorbții contabilizate pentru fiecare categorie de contabilizare a terenurilor ar trebui să fie înregistrată în contul respectiv. În cazul în care soldul contului de conformitate LULUCF al unui stat membru este pozitiv, registrul Uniunii ar trebui să emită unități de atenuare legate de terenuri în contul de conformitate LULUCF al statului membru respectiv, în cantitățile stabilite în temeiul articolului 4 din Regulamentul (UE) 2018/841. Unitățile de atenuare legate de terenuri ar trebui să fie deținute numai în conturile de conformitate LULUCF ale statelor membre din cadrul registrului Uniunii și ar trebui să fie autorizat transferul acestora, în anumite condiții și la cererea statului membru, în contul de conformitate al statului membru respectiv pentru îndeplinirea obligațiilor prevăzute în Regulamentul (UE) 2018/842
                  8
                (contul de conformitate ESR).
            
            
               (4)Pentru a permite utilizarea flexibilității privind terenurile forestiere gestionate în temeiul articolului 13 din Regulamentul (UE) 2018/841, ar trebui să fie create în registrul Uniunii alocări speciale pentru flexibilitatea privind terenurile forestiere gestionate. Alocările pentru flexibilitatea privind terenurile forestiere gestionate ar trebui să fie înregistrate în contul Uniunii creat în acest scop, iar transferurile acestor alocări ar trebui să fie permise în cazul în care sunt îndeplinite condițiile prevăzute la articolul 13 din Regulamentul (UE) 2018/841.
            
            
               (5)Registrul Uniunii ar trebui să permită, de asemenea, efectuarea verificărilor de conformitate în temeiul Regulamentului (UE) 2018/841, prin asigurarea proceselor necesare pentru introducerea datelor privind emisiile revizuite de gaze cu efect de seră în conturile de conformitate LULUCF, pentru stabilirea cifrei care indică starea de conformitate a contului de conformitate LULUCF al fiecărui stat membru pentru fiecare perioadă de conformitate prevăzută în Regulamentul (UE) 2018/841 și pentru aplicarea măsurilor corective prevăzute la articolul 11 alineatul (2) și la articolul 15 alineatul (2) din Regulamentul (UE) 2018/841.
            
            
               (6)Prin urmare, Regulamentul delegat (UE) 2019/1122 ar trebui modificat în consecință,
            
            
               ADOPTĂ PREZENTUL REGULAMENT:
            
            
               Articolul 1
            
            
               Regulamentul delegat (UE) 2019/1122 se modifică după cum urmează:
            
            
               (1)în preambul, se adaugă următorul text:
            
            
               „având în vedere Regulamentul (UE) 2018/841 al Parlamentului European și al Consiliului din 30 mai 2018 cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE*, în special articolul 15 alineatul (1),
            
            
               _________________________
            
            
               * JO L 156, 19.6.2018, p. 1.”; 
            
            
               (2)la articolul 2 se adaugă următorul paragraf:
            
            
               „Prezentul regulament se aplică, de asemenea, emisiilor și absorbțiilor înregistrate, precum și unităților emise în temeiul articolului 15 din Regulamentul (UE) 2018/841.”;
            
            
               (3)articolul 3 se modifică după cum urmează:
            
            
               (a)punctul 12 se înlocuiește cu următorul text:
            
            
               „12. «tranzacție» înseamnă un proces din cadrul registrului Uniunii care presupune transferul dintr-un cont în altul al unui certificat, al unei unități anuale de emisii alocate, al unei unități de atenuare legate de terenuri sau al unei alocări pentru flexibilitatea privind terenurile forestiere gestionate;”;
            
            
               (b)se adaugă următoarele puncte 25, 26 și 27:
            
            
               „25. «perioadă de conformitate în sectorul exploatării terenurilor, schimbării destinației terenurilor și silviculturii» („perioadă de conformitate LULUCF”) înseamnă o perioadă de cinci ani, cuprinsă între 1 ianuarie 2021 și 31 decembrie 2025 sau între 1 ianuarie 2026 și 31 decembrie 2030, în care statele membre trebuie să contabilizeze emisiile și absorbțiile de gaze cu efect de seră care au loc în categoriile de contabilizare a terenurilor menționate la articolul 2 din Regulamentul (UE) 2018/841;
            
            
               26. «unitate de atenuare legată de terenuri» înseamnă o absorbție excedentară dintr-un stat membru, astfel cum este stabilită în temeiul articolului 4 din Regulamentul (UE) 2018/841, egală cu o tonă de dioxid de carbon echivalent;
            
            
               27. «alocare pentru flexibilitatea privind terenurile forestiere gestionate» înseamnă o subdiviziune a volumului maxim de compensare de care dispun statele membre în cadrul flexibilității privind terenurile forestiere gestionate, astfel cum este stabilit în anexa VII la Regulamentul (UE) 2018/841, egală cu o tonă de dioxid de carbon echivalent.”; 
            
         
         
            
               (4)la articolul 4, alineatul (2) se înlocuiește cu următorul text:
            
            
               „(2) Statele membre folosesc registrul Uniunii în scopul îndeplinirii obligațiilor care le revin în temeiul articolului 19 din Directiva 2003/87/CE, al articolului 12 din Regulamentul (UE) 2018/842 al Parlamentului European și al Consiliului și al articolului 15 din Regulamentul (UE) 2018/841. Registrul Uniunii pune la dispoziția administratorilor naționali și a titularilor de cont procesele stabilite prin prezentul regulament.”;
            
            
               (5)la articolul 7, alineatul (5) se înlocuiește cu următorul text:
            
            
               „(5) Administratorul central, autoritățile competente și administratorii naționali desfășoară numai procesele necesare pentru îndeplinirea funcțiilor care le revin în conformitate cu Directiva 2003/87/CE și cu Regulamentele (UE) 2018/842 și (UE) 2018/841.”;
            
            
               (6)articolul 12 se înlocuiește cu următorul text:
            
            
               „Articolul 12 
               Deschiderea conturilor administrate de către administratorul central
            
            
               (1) Administratorul central deschide toate conturile de gestionare ETS în registrul Uniunii, contul UE de cantitate totală AEA, contul de eliminare în temeiul Regulamentului (UE) 2018/842 („contul de eliminare ESR”), contul UE de cantitate totală AEA anexa II, contul UE pentru rezerva de siguranță ESR și câte un cont de conformitate ESR pentru fiecare stat membru și pentru fiecare an al perioadei de conformitate, contul de conformitate al Uniunii pentru emisiile de gaze cu efect de seră și absorbțiile rezultate din activități legate de exploatarea terenurilor, schimbarea destinației terenurilor și silvicultură („contul UE de conformitate LULUCF”), contul UE de eliminare LULUCF, contul UE de cantitate totală pentru alocările pentru flexibilitatea privind terenurile forestiere gestionate („contul UE de cantitate totală MFLFA”) și câte un cont de conformitate LULUCF pentru fiecare stat membru pentru fiecare perioadă de conformitate LULUCF. 
            
            
               (2) Administratorul național desemnat în temeiul articolului 7 alineatul (1) acționează ca reprezentant autorizat al conturilor de conformitate ESR și al conturilor de conformitate LULUCF.”;
            
            
               (7)se introduce următorul articol 27b:
            
            
               „Articolul 27b
            
            
               Închiderea contului de conformitate LULUCF
            
            
               (1) Administratorul central închide contul de conformitate LULUCF nu mai devreme de o lună de la stabilirea cifrei care indică starea de conformitate a contului respectiv în temeiul articolului 59za și după transmiterea unei notificări prealabile către titularul de cont.
            
            
               (2) Administratorul central se asigură că registrul Uniunii efectuează transferul în contul UE de eliminare LULUCF, a integralității unităților de atenuare legate de terenuri (LMU), AEA-urilor sau alocărilor pentru flexibilitatea privind terenurile forestiere gestionate rămase în conturile de conformitate LULUCF ale statelor membre care sunt pozitive la închidere.”;
            
            
               (8)la titlul IIA, se adaugă următorul capitol:
            
            
               „CAPITOLUL 2 
            
            
               Tranzacții care fac obiectul Regulamentului (UE) 2018/841
            
            
               Articolul 59t 
               Introducerea datelor LULUCF relevante 
               
            
               (1) Din momentul în care datele revizuite relevante privind emisiile de gaze cu efect de seră pentru o perioadă de conformitate dată devin disponibile, și anume în 2027 și, respectiv, în 2032, administratorul central introduce în timp util în contul de conformitate LULUCF al statului membru cantitățile de emisii contabilizate sau de absorbții contabilizate în fiecare categorie de contabilizare a terenurilor menționată la articolul 2 din Regulamentul (UE) 2018/841 pentru perioada corespunzătoare de conformitate LULUCF. 
            
            
               (2) De asemenea, administratorul central introduce în contul UE de conformitate LULUCF suma emisiilor totale și a absorbțiilor totale contabilizate în toate categoriile de contabilizare a terenurilor și în toate statele membre pentru o perioadă de conformitate dată.
            
            
               Articolul 59u 
               Calcularea soldului conturilor de conformitate LULUCF ale statelor membre și ale UE
            
         
         
            
               La introducerea datelor LULUCF relevante în temeiul articolului 59t, administratorul central se asigură că registrul Uniunii calculează soldul conturilor de conformitate LULUCF ale statelor membre și ale UE scăzând, în respectivul cont de conformitate LULUCF, cantitatea totală de emisii din cantitatea totală de absorbții.
            
            
               Articolul 59v 
               Crearea de LMU
            
            
               (1) În cazul în care soldul contului de conformitate LULUCF al unui stat membru, calculat în temeiul articolului 59u, este pozitiv, administratorul central creează în contul de conformitate LULUCF al statului membru respectiv un număr de LMU care corespunde cantității absorbțiilor excedentare. 
            
            
               (2) LMU sunt eligibile pentru transferul către alte conturi de conformitate LULUCF doar cu respectarea condițiilor prevăzute la articolele 11 și 12 din Regulamentul (UE) 2018/841, iar către contul de conformitate ESR al statului membru în cauză doar cu respectarea condițiilor prevăzute la articolul 59k din prezentul regulament. 
            
            
               Articolul 59w 
               Transferurile de LMU între conturile de conformitate LULUCF
            
            
               (1) Administratorul central se asigură că, la cererea unui stat membru care deține LMU, registrul Uniunii transferă cantitatea solicitată de LMU din contul de conformitate LULUCF al statului membru solicitant în oricare dintre următoarele conturi:
            
            
               (a)contul de conformitate LULUCF al statului membru respectiv care corespunde celei de a doua perioade de conformitate LULUCF;  
            
            
               (b)contul de conformitate LULUCF al unui alt stat membru. 
            
            
               (2) Transferurile menționate la alineatul (1) nu se efectuează în cazul în care cererea statului membru este depusă după stabilirea cifrei care indică starea de conformitate pentru perioada de conformitate dată. 
                     
            
            
               (3) Administratorul central se asigură că LMU transferate în conformitate cu alineatul (1) litera (b) din prezentul articol sunt utilizate numai în scopul îndeplinirii obligațiilor statului membru destinatar în temeiul articolului 4 din Regulamentul (UE) 2018/841. Registrul Uniunii blochează orice transfer ulterior de LMU din contul de conformitate LULUCF al statului membru destinatar în contul de conformitate ESR al aceluiași stat.
            
            
               Articolul 59x 
               Transferurile de LMU și AEA între conturile de conformitate LULUCF și conturile de conformitate ESR
            
            
               (1) Administratorul central se asigură că registrul Uniunii identifică și afișează, în contul de conformitate LULUCF al statului membru care deține LMU, cantitatea de LMU eligibile pentru transferul în contul de conformitate ESR al statului membru respectiv prin scăderea LMU care provin din categoriile de contabilizare care nu sunt eligibile în temeiul articolului 7 din Regulamentul (UE) 2018/842 din cantitatea totală de LMU din același cont de conformitate LULUCF.
            
            
               (2) Administratorul central se asigură că, la cererea unui stat membru care deține LMU, registrul Uniunii transferă cantitatea solicitată de LMU din contul de conformitate LULUCF al statului membru solicitant în contul de conformitate ESR al aceluiași stat. Acest tip de transfer nu se efectuează în cazul în care nu sunt îndeplinite condițiile prevăzute la articolul 59k.
            
            
               (3) În cazul în care soldul contului de conformitate LULUCF al statului membru, calculat în temeiul articolului 59u, este negativ, administratorul central se asigură că, la cererea statului membru respectiv, registrul Uniunii transferă cantitatea solicitată de AEA din orice cont de conformitate ESR al statului membru solicitant în contul de conformitate LULUCF al aceluiași stat. Acest tip de transfer nu se efectuează în niciunul dintre următoarele cazuri:
            
            
               (a)statul membru a solicitat transferul unei cantități de AEA care depășește cantitatea necesară pentru a aduce la 0 soldul contului de conformitate LULUCF al statului membru respectiv pentru perioada de conformitate LULUCF dată, calculat în temeiul articolului 59u; 
            
            
               (b)cererea statului membru este depusă după stabilirea cifrei care indică starea de conformitate pentru perioada de conformitate dată; 
            
            
               (c)starea contului de conformitate ESR în cauză nu permite efectuarea transferului.
            
            
               (4) Administratorul central se asigură că AEA transferate în conformitate cu alineatul (3) din prezentul articol sunt utilizate numai în scopul îndeplinirii obligațiilor statelor membre destinatare în temeiul articolului 4 din Regulamentul (UE) 2018/841. Registrul Uniunii blochează orice transfer ulterior de AEA din contul de conformitate LULUCF al statului membru destinatar în conturile de conformitate LULUCF ale altor state membre.
            
            
               Articolul 59y 
               Crearea de alocări pentru flexibilitatea privind terenurile forestiere gestionate (MFLFA)
            
            
               (1) La începutul perioadei de conformitate LULUCF care este cuprinsă între 1 ianuarie 2021 și 31 decembrie 2025 administratorul central creează în contul UE de cantitate totală MFLFA un număr de MFLFA egal cu suma volumului maxim de MFLFA de care dispun toate statele membre pentru perioada 2021­2030 în temeiul anexei XIV.
            
         
         
            
               (2) MFLFA sunt valabile numai pentru a echilibra anumite emisii contabilizate în categoria de contabilizare a terenurilor forestiere gestionate a statului membru în cauză, în vederea îndeplinirii angajamentelor asumate de respectivul stat membru în temeiul articolului 4 din Regulamentul (UE) 2018/841. MFLFA sunt eligibile numai pentru transferuri din contul UE de cantitate totală MFLFA în contul de conformitate LULUCF al statului membru în cauză.  
            
            
               Articolul 59z 
               Transferul de MFLFA în contul de conformitate LULUCF al statului membru
            
            
               (1) Administratorul central se asigură că, la cererea unui stat membru, registrul Uniunii efectuează transferul cantității solicitate de MFLFA din contul UE de cantitate totală MFLFA în contul de conformitate LULUCF al statului membru solicitant. Acest tip de transfer nu se efectuează în niciunul dintre următoarele cazuri:
            
            
               (a)soldul contului de conformitate LULUCF al statului membru pentru perioada de conformitate LULUCF dată, calculat în temeiul articolului 59u, este 0 sau pozitiv; 
            
            
               (b)statul membru a solicitat transferul unei cantități de MFLFA care depășește cantitatea necesară pentru a aduce la 0 soldul contului de conformitate LULUCF al statului membru respectiv pentru perioada de conformitate LULUCF dată, calculat în temeiul articolului 59u;
            
            
               (c)soldul contului UE de conformitate LULUCF pentru perioada de conformitate LULUCF dată, calculat luând în considerare transferurile efectuate în temeiul articolului 59x, este negativ; 
            
            
               (d)statul membru a solicitat transferarea unei cantități de MFLFA care depășește limitele maxime prevăzute în anexa XIV, recalculate, dacă este necesar, luând în considerare cererile anterioare formulate de același stat membru în temeiul prezentului articol; 
            
            
               (e)statul membru a solicitat transferul unei cantități de MFLFA care depășește cantitatea de absorbanți contabilizată drept emisii raportată la nivelul său de referință pentru păduri din categoria de contabilizare a terenurilor forestiere gestionate a statului membru respectiv; 
            
            
               (f)cererea statului membru este depusă după stabilirea cifrei care indică starea de conformitate pentru respectiva perioadă de conformitate; 
            
            
               (g)statul membru nu a inclus, în strategia sa transmisă în conformitate cu articolul 15 din Regulamentul (UE) 2018/1999
                  9
               , nicio măsură specifică în curs de aplicare sau planificată pentru a asigura conservarea sau îmbunătățirea, după caz, a absorbanților și a rezervoarelor forestiere.
            
            
               (2) Pentru a evita dubla contabilizare, administratorul central se asigură că, atunci când efectuează transferul în conformitate cu alineatul (1) al prezentului articol, registrul Uniunii scade cantitățile corespunzătoare de MFLFA transferate în contul de conformitate LULUCF al statului membru solicitant din contul UE de cantitate totală MFLFA.
            
            
               Articolul 59za 
               Stabilirea cifrelor care indică starea de conformitate și conformitatea forțată
            
            
               (1) Administratorul central se asigură că, după expirarea termenului prevăzut în legislația Uniunii pentru exercitarea flexibilităților în temeiul articolelor 11, 12 și 13 din Regulamentul (UE) 2018/841, registrul Uniunii stabilește cifra care indică starea de conformitate pentru contul de conformitate LULUCF al fiecărui stat membru prin scăderea cantității totale de emisii contabilizate din suma dintre LMU, AEA și MFLFA din același cont de conformitate LULUCF.
            
            
               (2) În cazul în care cifra care indică starea de conformitate a contului de conformitate al statului membru stabilită în temeiul alineatului (1) este negativă, administratorul central se asigură că registrul Uniunii transferă în contul de conformitate LULUCF al statului membru respectiv cantitatea de AEA necesară pentru a aduce cifra care indică starea de conformitate la 0, această cantitate provenind în părți egale din conturile de conformitate ESR ale statelor membre în cauză corespunzătoare anilor relevanți.  
            
            
               (3) În cazul în care cifra care indică starea de conformitate a contului de conformitate al statului membru stabilită în temeiul alineatului (1) este pozitivă, administratorul central se asigură că registrul Uniunii transferă toate LMU rămase către contul UE de eliminare LULUCF în vederea aducerii la 0 a cifrei care indică starea de conformitate.
            
            
               (4) În cazul conformității forțate în temeiul alineatului (2), administratorul central se asigură că registrul Uniunii recalculează cifra care indică starea de conformitate pentru contul de conformitate LULUCF în cauză luând în considerare cantitățile de AEA transferate.
            
            
            
               Articolul 59zb 
               Măsuri corective 
            
            
               (1) În cazul în care statul membru nu respectă cerințele de monitorizare stabilite la articolul 26 alineatul (3) din Regulamentul (UE) 2018/1999, administratorul central interzice temporar statului membru respectiv transferarea sau reportarea de LMU în temeiul articolului 59w din prezentul regulament sau utilizarea MFLFA în temeiul articolului 59z din prezentul regulament, prin blocarea tranzacțiilor din și către contul de conformitate LULUCF al statului membru în cauză care corespunde unei perioade de conformitate LULUCF date. Administratorul central modifică statutul contului de conformitate LULUCF al statului membru respectiv din deschis în blocat.
            
            
               (2) La cererea unui stat membru, prin care se demonstrează că acesta îndeplinește cerințele de monitorizare menționate la alineatul (1), administratorul central modifică statutul contului de conformitate LULUCF al statului membru respectiv din blocat în deschis.”;
            
         
         
            
               (9)la articolul 70, alineatul (2) se înlocuiește cu următorul text:
            
            
               „(2) Administratorul central se asigură că EUTL efectuează verificări automate în conformitate cu specificațiile tehnice și privind schimbul de date prevăzute la articolul 75 din prezentul regulament pentru toate procesele, în vederea identificării neregulilor și a discrepanțelor, atunci când un proces propus nu respectă cerințele Directivei 2003/87/CE, ale Regulamentelor (UE) 2018/842 și (UE) 2018/841 și ale prezentului regulament.”;
            
            
               (10)Anexa I la Regulamentul delegat (UE) 2019/1122 se modifică în conformitate cu anexa I la prezentul regulament;
            
            
               (11)anexa XIII la Regulamentul delegat (UE) 2019/1122 se modifică în conformitate cu anexa II la prezentul regulament; 
            
            
               (12)anexa XIV, astfel cum este prevăzută în anexa III la prezentul regulament, se adaugă la Regulamentul delegat (UE) 2019/1122.
            
            
               Articolul 2 
                  Intrare în vigoare
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Se aplică de la 1 ianuarie 2021.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 6.11.2020
            
            
               
                     Pentru Comisie,
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        Regulamentul (UE) 2018/841 al Parlamentului European și al Consiliului din 30 mai 2018 cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE (JO L 156, 19.6.2018, p. 1).
               
               
                  
                     (2)
                  
                        Regulamentul (UE) 2018/842 al Parlamentului European și al Consiliului din 30 mai 2018 privind reducerea anuală obligatorie a emisiilor de gaze cu efect de seră de către statele membre în perioada 2021-2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris și de modificare a Regulamentului (UE) nr. 525/2013 (JO L 156, 19.6.2018, p. 26).
               
               
                  
                     (3)
                  
                        Regulamentul (UE) 2018/1999 al Parlamentului European și al Consiliului din 11 decembrie 2018 privind guvernanța uniunii energetice și a acțiunilor climatice, de modificare a Regulamentelor (CE) nr. 663/2009 și (CE) nr. 715/2009 ale Parlamentului European și ale Consiliului, a Directivelor 94/22/CE, 98/70/CE, 2009/31/CE, 2009/73/CE, 2010/31/UE, 2012/27/UE și 2013/30/UE ale Parlamentului European și ale Consiliului, a Directivelor 2009/119/CE și (UE) 2015/652 ale Consiliului și de abrogare a Regulamentului (UE) nr. 525/2013 al Parlamentului European și al Consiliului (JO L 328, 21.12.2018, p. 1).
               
               
                  
                     (4)
                  
                        Acordul interinstituțional între Parlamentul European, Consiliul Uniunii Europene și Comisia Europeană din 13 aprilie 2016 privind o mai bună legiferare (JO L 123, 12.5.2016, p. 1).
               
               
                  
                     (5)
                  
                        JO L 156, 19.6.2018, p. 1.
               
               
                  
                     (6)
                  
                        Regulamentul delegat (UE) 2019/1122 al Comisiei din 12 martie 2019 de completare a Directivei 2003/87/CE a Parlamentului European și a Consiliului în ceea ce privește funcționarea registrului Uniunii (JO L 177, 2.7.2019, p. 3).
               
               
                  
                     (7)
                  
                        Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului (JO L 275, 25.10.2003, p. 32). 
               
               
                  
                     (8)
                  
                        Regulamentul (UE) 2018/842 al Parlamentului European și al Consiliului din 30 mai 2018 privind reducerea anuală obligatorie a emisiilor de gaze cu efect de seră de către statele membre în perioada 2021-2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris și de modificare a Regulamentului (UE) nr. 525/2013 (JO L 156, 19.6.2018, p. 26).
               
               
                  
                     (9)
                  
                        Regulamentul (UE) 2018/1999 al Parlamentului European și al Consiliului din 11 decembrie 2018 privind guvernanța uniunii energetice și a acțiunilor climatice, de modificare a Regulamentelor (CE) nr. 663/2009 și (CE) nr. 715/2009 ale Parlamentului European și ale Consiliului, a Directivelor 94/22/CE, 98/70/CE, 2009/31/CE, 2009/73/CE, 2010/31/UE, 2012/27/UE și 2013/30/UE ale Parlamentului European și ale Consiliului, a Directivelor 2009/119/CE și (UE) 2015/652 ale Consiliului și de abrogare a Regulamentului (UE) nr. 525/2013 al Parlamentului European și al Consiliului (JO L 328, 21.12.2018, p. 1).
               
            
      
    ---documentbreak--- 
      
         
         
            
               ANEXA I
            
            
               În anexa I la Regulamentul delegat (UE) 2019/1122, se adaugă următoarele rânduri la tabelul I-II: 
            
            
            
                     
                        Denumirea tipului de cont
                     
                  
                  
                     
                        Titularul de cont
                     
                  
                  
                     
                        Administratorul contului
                     
                  
                  
                     
                        Nr. conturilor de acest tip
                     
                  
                  
                     
                        AEA
                     
                  
                  
                     
                        Emisii contabilizate/ 
                        absorbții contabilizate
                     
                  
                  
                     
                        LMU
                     
                  
                  
                     
                        MFLFA
                     
                  
               
                     
                        Contul UE de conformitate LULUCF
                     
                  
                  
                     
                        UE
                     
                  
                  
                     
                        Administratorul central
                     
                  
                  
                     
                        1
                     
                  
                  
                     
                        Nu
                     
                  
                  
                     
                        Da
                     
                  
                  
                     
                        Nu
                     
                  
                  
                     
                        Nu
                     
                  
               
                     
                        Contul UE de eliminare LULUCF
                     
                  
                  
                     
                        UE
                     
                  
                  
                     
                        Administratorul central
                     
                  
                  
                     
                        1
                     
                  
                  
                     
                        Da
                     
                  
                  
                     
                        Da
                     
                  
                  
                     
                        Da
                     
                  
                  
                     
                        Da
                     
                  
               
                     
                        Contul UE de cantitate totală MFLFA
                     
                  
                  
                     
                        UE
                     
                  
                  
                     
                        Administratorul central
                     
                  
                  
                     
                        1
                     
                  
                  
                     
                        Nu
                     
                  
                  
                     
                        Nu
                     
                  
                  
                     
                        Nu
                     
                  
                  
                     
                        Da
                     
                  
               
                     
                        Contul de conformitate LULUCF
                     
                  
                  
                     
                        Statul membru
                     
                  
                  
                     
                        Administratorul central
                     
                  
                  
                     
                        1 pentru fiecare dintre cele 2 perioade de conformitate pentru fiecare stat membru
                     
                  
                  
                     
                        Da
                     
                  
                  
                     
                        Da
                     
                  
                  
                     
                        Da
                     
                  
                  
                     
                        Da
                     
                  
               
            
               ANEXA II
            
            
               Anexa XIII la Regulamentul delegat (UE) 2019/1122 se modifică după cum urmează:
            
            
            
               (1)la punctul II se introduce următorul punct 7a:
            
            
               „7a.
                     Administratorul central face publice următoarele informații pentru fiecare cont de conformitate LULUCF și le actualizează în 24 de ore dacă este cazul:
            
            
               (a)informații privind statul membru care deține contul;
            
            
               (b)starea fiecărui cont de conformitate LULUCF în conformitate cu articolul 9;
            
            
               (c)datele LULUCF relevante în temeiul articolului 59t;
            
            
               (d)soldul conturilor de conformitate LULUCF ale statelor membre și ale UE în temeiul articolului 59u;
            
            
               (e)cantitatea de LMU din conturile de conformitate LULUCF ale fiecărui stat membru;
            
            
               (f)cantitatea de LMU prezente în contul de conformitate LULUCF al fiecărui stat membru care sunt eligibile pentru transfer către contul de conformitate ESR;
            
            
               (g)cifra care indică starea de conformitate în temeiul articolului 59za pentru fiecare cont de conformitate LULUCF:
            
            
               (i)A pentru conformitate;
            
            
               (ii)I pentru neconformitate;
            
         
         
            
               (h)informații privind transferurile de LMU între conturile de conformitate LULUCF în temeiul articolului 59w și între conturile de conformitate LULUCF și conturile de conformitate ESR în temeiul articolelor 59k și 59x;
            
            
               (i)informații privind transferurile de AEA în temeiul articolelor 59x și 59za între conturile de conformitate ESR și conturile de conformitate LULUCF;
            
            
               (j)informații privind transferurile de MFLFA din contul UE de cantitate totală MFLFA în conturile de conformitate LULUCF ale statelor membre;
            
            
               (k)următoarele informații privind fiecare tranzacție finalizată:
            
            
               (i)numele și codul de identificare ale titularului contului din care s-a efectuat transferul;
            
            
               (ii)numele și codul de identificare ale titularului contului de destinație a transferului;
            
            
               (iii)cantitatea de LMU sau de MFLFA implicate în tranzacție; 
            
            
               (iv)codul de identificare a tranzacției;
            
            
               (v)data și ora la care s-a finalizat tranzacția (ora Europei Centrale);
            
            
               (vi)tipul de tranzacție.”;
            
            
               (2)la punctul II, se adaugă următorul punct 9:
            
            
               „9.
                     În partea din site-ul registrului Uniunii care este accesibilă numai titularului contului de conformitate LULUCF, registrul Uniunii publică următoarele informații, pe care trebuie să le actualizeze în timp real:
            
            
               (a)deținerile curente;
            
            
               (b)lista tranzacțiilor propuse inițiate de respectivul titular de cont, în care, pentru fiecare tranzacție propusă, se detaliază următoarele:
            
            
               (i)elementele menționate la punctul 7a litera (k);
            
            
               (ii)data și ora la care s-a propus tranzacția (ora Europei Centrale);
            
            
               (iii)starea curentă a tranzacției propuse;
            
            
               (iv)toate codurile de răspuns transmise în urma verificărilor efectuate de registru și de EUTL;
            
            
               (c)o listă a LMU și MFLFA dobândite de contul respectiv ca urmare a tranzacțiilor finalizate, detaliind pentru fiecare tranzacție elementele specificate la punctul 7a litera (k);
            
            
               (d)o listă a LMU transferate din contul respectiv ca urmare a tranzacțiilor finalizate, detaliind pentru fiecare tranzacție elementele specificate la punctul 7a litera (k).”
            
         
         
            
            
               ANEXA III
            
            
            
               „ANEXA XIV
            
            
               Volumul maxim de alocări pentru flexibilitatea privind terenurile forestiere gestionate de care dispun statele membre pentru perioada 2021-2030
            
            
            
                     
                        Statul membru
                     
                  
                  
                     
                        Volumul maxim de MFLFA pentru perioada 2021-2030 
                     
                  
               
                     
                        Belgia
                     
                  
                  
                     
                        2200000
                     
                  
               
                     
                        Bulgaria
                     
                  
                  
                     
                        5600000
                     
                  
               
                     
                        Republica Cehă
                     
                  
                  
                     
                        3100000
                     
                  
               
                     
                        Danemarca
                     
                  
                  
                     
                        100000
                     
                  
               
                     
                        Germania
                     
                  
                  
                     
                        27600000
                     
                  
               
                     
                        Estonia
                     
                  
                  
                     
                        9800000
                     
                  
               
                     
                        Irlanda
                     
                  
                  
                     
                        200000
                     
                  
               
                     
                        Grecia
                     
                  
                  
                     
                        1000000
                     
                  
               
                     
                        Spania
                     
                  
                  
                     
                        15900000
                     
                  
               
                     
                        Franța
                     
                  
                  
                     
                        61500000
                     
                  
               
                     
                        Croația
                     
                  
                  
                     
                        9600000
                     
                  
               
                     
                        Italia
                     
                  
                  
                     
                        14500000
                     
                  
               
                     
                        Cipru
                     
                  
                  
                     
                        30000
                     
                  
               
                     
                        Letonia
                     
                  
                  
                     
                        25600000
                     
                  
               
                     
                        Lituania
                     
                  
                  
                     
                        3400000
                     
                  
               
                     
                        Luxemburg
                     
                  
                  
                     
                        300000
                     
                  
               
                     
                        Ungaria
                     
                  
                  
                     
                        900000
                     
                  
               
                     
                        Malta
                     
                  
                  
                     
                        0
                     
                  
               
                     
                        Țările de Jos
                     
                  
                  
                     
                        300000
                     
                  
               
                     
                        Austria
                     
                  
                  
                     
                        17100000
                     
                  
               
                     
                        Polonia
                     
                  
                  
                     
                        22500000
                     
                  
               
                     
                        Portugalia
                     
                  
                  
                     
                        6200000
                     
                  
               
                     
                        România
                     
                  
                  
                     
                        13400000
                     
                  
               
                     
                        Slovenia
                     
                  
                  
                     
                        17200000
                     
                  
               
                     
                        Slovacia
                     
                  
                  
                     
                        6500000
                     
                  
               
                     
                        Finlanda 
                     
                  
                  
                     
                        54100000
                     
                  
               
                     
                        Suedia
                     
                  
                  
                     
                        47500000
                     
                  
               
                     
                        Regatul Unit
                     
                  
                  
                     
                        3300000”